# Επίσημη Εφημερίδα C 248A/16 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 248A |
| | |
| Έκδοση στην ελληνική γλώσσα | Ανακοινώσεις και Πληροφορίες | 61ό έτος16 Ιουλίου 2018 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 248A

Έκδοση στην ελληνική γλώσσα

Ανακοινώσεις και Πληροφορίες

61ό έτος16 Ιουλίου 2018

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Κεντρική Τράπεζα |
| 2018/C 248 A/01 | Προκήρυξη κενής θέσης — Πρόεδρος του Εποπτικού Συμβουλίου | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

2018/C 248 A/01

Προκήρυξη κενής θέσης — Πρόεδρος του Εποπτικού Συμβουλίου

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Κεντρική Τράπεζα

| 16.7.2018 | EL | Επίσημη Εφημερίδα της Ευρωπαϊκής Ένωσης | CA 248/1 |
| --- | --- | --- | --- |

16.7.2018

EL

Επίσημη Εφημερίδα της Ευρωπαϊκής Ένωσης

CA 248/1

---

Προκήρυξη κενής θέσης

Πρόεδρος του Εποπτικού Συμβουλίου

(2018/C 248 A/01)

1.   Εισαγωγή

Η ΕΚΤ αναζητεί κατάλληλο/η υποψήφιο αναγνωρισμένου κύρος και με πείρα σε τραπεζικά και χρηματοπιστωτικά θέματα για την πλήρωση της θέσης Προέδρου του Εποπτικού Συμβουλίου από την 1η Ιανουαρίου 2019.

Με τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, («κανονισμός ΕΕΜ») ανατέθηκαν στην ΕΚΤ ειδικά καθήκοντα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων και ιδρύθηκε ο ενιαίος εποπτικός μηχανισμός (ΕΕΜ). Ο ΕΕΜ αποτελείται από την ΕΚΤ και τις εθνικές αρμόδιες αρχές των κρατών μελών με νόμισμα το ευρώ, ενώ προβλέπει τη δυνατότητα θέσπισης στενής συνεργασίας με τις αρμόδιες αρχές κρατών μελών που δεν έχουν ως νόμισμα το ευρώ. Η ΕΚΤ είναι αρμόδια για την εν γένει λειτουργία του ΕΕΜ.

Το Εποπτικό Συμβούλιο, ως εσωτερικό όργανο της ΕΚΤ, είναι πλήρως επιφορτισμένο με τον σχεδιασμό και την εκτέλεση των εποπτικών καθηκόντων της τελευταίας. Αποτελείται από Πρόεδρο, Αντιπρόεδρο, τέσσερις εκπροσώπους της ΕΚΤ και έναν/μία εκπρόσωπο της εθνικής αρμόδιας αρχής κάθε κράτους μέλους που συμμετέχει στον ΕΕΜ («συμμετέχον κράτος μέλος»). Εφόσον η αρμόδια αρχή κράτους μέλους δεν είναι κεντρική τράπεζα, εναπόκειται στο οικείο μέλος του Εποπτικού Συμβουλίου να συμπαρίσταται με εκπρόσωπο της κεντρικής τράπεζας. Το Εποπτικό Συμβούλιο συνέστησε Διευθύνουσα Επιτροπή μικρότερης σύνθεσης, η οποία αποτελείται από μέλη του και σκοπό έχει να το συνδράμει στις εργασίες του, συμπεριλαμβανομένης της προετοιμασίας των συνεδριάσεών του. Αυτή αποτελείται από οκτώ μέλη, συμπεριλαμβανομένων του/της Προέδρου και Αντιπροέδρου και ενός/μίας εκ των εκπροσώπων της ΕΚΤ. Όλα τα μέλη του Εποπτικού Συμβουλίου οφείλουν να ασκούν τα καθήκοντά τους με γνώμονα το συμφέρον της Ένωσης συνολικά.

Η διαδικασία επιλογής και διορισμού θα διέπεται από τις αρχές της ισόρροπης εκπροσώπησης των φύλων και της αξιολόγησης βάσει πείρας και προσόντων.

Η ΕΚΤ θα ενημερώσει δεόντως το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης (Συμβούλιο ΕΕ) αναφορικά με τη διεξαγωγή της διαδικασίας, σύμφωνα με τη διοργανική συμφωνία της 30ής Νοεμβρίου 2013 και το μνημόνιο συνεννόησης της 11ης Δεκεμβρίου 2013 που έχουν συνομολογηθεί με το Ευρωπαϊκό Κοινοβούλιο και το Συμβούλιο ΕΕ, αντίστοιχα.

2.   Καθήκοντα

Ο/Η Πρόεδρος του Εποπτικού Συμβουλίου είναι αρμόδιος/α για να ασκεί τα ακόλουθα ειδικά καθήκοντα σύμφωνα με τον κανονισμό ΕΕΜ και με την επιφύλαξη λοιπών καθηκόντων που το Διοικητικό Συμβούλιο της ΕΚΤ μπορεί να αναθέτει στον/στην Πρόεδρο και στον/στην Αντιπρόεδρο:

| — | να προεδρεύει του Εποπτικού Συμβουλίου· |
| --- | --- |

—

να προεδρεύει του Εποπτικού Συμβουλίου·

| — | να προεδρεύει της Διευθύνουσας Επιτροπής του Εποπτικού Συμβουλίου· |
| --- | --- |

—

να προεδρεύει της Διευθύνουσας Επιτροπής του Εποπτικού Συμβουλίου·

| — | να παρουσιάζει δημόσια ενώπιον του Ευρωπαϊκού Κοινοβουλίου και της Ευρωομάδας την ετήσια έκθεση της ΕΚΤ αναφορικά με την εκτέλεση των εποπτικών καθηκόντων της τελευταίας, παρουσία εκπροσώπων συμμετεχόντων κρατών μελών που δεν έχουν ως νόμισμα το ευρώ· |
| --- | --- |

—

να παρουσιάζει δημόσια ενώπιον του Ευρωπαϊκού Κοινοβουλίου και της Ευρωομάδας την ετήσια έκθεση της ΕΚΤ αναφορικά με την εκτέλεση των εποπτικών καθηκόντων της τελευταίας, παρουσία εκπροσώπων συμμετεχόντων κρατών μελών που δεν έχουν ως νόμισμα το ευρώ·

| — | κατόπιν αιτήματος της Ευρωομάδας, να συμμετέχει σε ακροάσεις ενώπιόν της αναφορικά με την εκτέλεση των εποπτικών καθηκόντων της ΕΚΤ, παρουσία εκπροσώπων συμμετεχόντων κρατών μελών που δεν έχουν ως νόμισμα το ευρώ· |
| --- | --- |

—

κατόπιν αιτήματος της Ευρωομάδας, να συμμετέχει σε ακροάσεις ενώπιόν της αναφορικά με την εκτέλεση των εποπτικών καθηκόντων της ΕΚΤ, παρουσία εκπροσώπων συμμετεχόντων κρατών μελών που δεν έχουν ως νόμισμα το ευρώ·

| — | κατόπιν αιτήματος του Ευρωπαϊκού Κοινοβουλίου, να συμμετέχει σε ακροάσεις ενώπιον των αρμόδιων επιτροπών του αναφορικά με την εκτέλεση των εποπτικών καθηκόντων της ΕΚΤ και, κατόπιν σχετικού αιτήματος, να διεξάγει εμπιστευτικές προφορικές συζητήσεις κεκλεισμένων των θυρών με τον/την Πρόεδρο και τον/την Αντιπρόεδρο της αρμόδιας επιτροπής του Ευρωπαϊκού Κοινοβουλίου αναφορικά με την εκτέλεση των εν λόγω καθηκόντων, όταν τούτο απαιτείται για την άσκηση των αρμοδιοτήτων του Ευρωπαϊκού Κοινοβουλίου σύμφωνα με τη Συνθήκη για τη λειτουργία της Ευρωπαϊκής Ένωσης (ΣΛΕΕ)· |
| --- | --- |

—

κατόπιν αιτήματος του Ευρωπαϊκού Κοινοβουλίου, να συμμετέχει σε ακροάσεις ενώπιον των αρμόδιων επιτροπών του αναφορικά με την εκτέλεση των εποπτικών καθηκόντων της ΕΚΤ και, κατόπιν σχετικού αιτήματος, να διεξάγει εμπιστευτικές προφορικές συζητήσεις κεκλεισμένων των θυρών με τον/την Πρόεδρο και τον/την Αντιπρόεδρο της αρμόδιας επιτροπής του Ευρωπαϊκού Κοινοβουλίου αναφορικά με την εκτέλεση των εν λόγω καθηκόντων, όταν τούτο απαιτείται για την άσκηση των αρμοδιοτήτων του Ευρωπαϊκού Κοινοβουλίου σύμφωνα με τη Συνθήκη για τη λειτουργία της Ευρωπαϊκής Ένωσης (ΣΛΕΕ)·

| — | κατόπιν πρόσκλησης εθνικού κοινοβουλίου συμμετέχοντος κράτους μέλους, να συμμετέχει μαζί με εκπρόσωπο της εθνικής αρμόδιας αρχής σε ανταλλαγή απόψεων σχετικά με την εποπτεία πιστωτικών ιδρυμάτων του οικείου κράτους μέλους. |
| --- | --- |

—

κατόπιν πρόσκλησης εθνικού κοινοβουλίου συμμετέχοντος κράτους μέλους, να συμμετέχει μαζί με εκπρόσωπο της εθνικής αρμόδιας αρχής σε ανταλλαγή απόψεων σχετικά με την εποπτεία πιστωτικών ιδρυμάτων του οικείου κράτους μέλους.

Ακόμη, τα μέλη του προσωπικού τα οποία συμμετέχουν στην εκτέλεση των καθηκόντων που ανατίθενται στην ΕΚΤ βάσει του κανονισμού ΕΕΜ αναφέρονται στον/στην Πρόεδρο του Εποπτικού Συμβουλίου, σύμφωνα με τους όρους που καθορίζουν το Διοικητικό Συμβούλιο και η Εκτελεστική Επιτροπή της ΕΚΤ.

Ο/Η Πρόεδρος του Εποπτικού Συμβουλίου εκτελεί τα καθήκοντά του/της σε στενή συνεργασία με τον/την Αντιπρόεδρο.

3.   Προσόντα, πείρα και δεξιότητες

Οι υποψήφιοι πρέπει να πληρούν τα ακόλουθα βασικά κριτήρια (κατά την καταληκτική ημερομηνία υποβολής των αιτήσεων):

| — | να είναι υπήκοοι κράτους μέλους της Ευρωπαϊκής Ένωσης και να απολαύουν των πολιτικών δικαιωμάτων τους στο ακέραιο· |
| --- | --- |

—

να είναι υπήκοοι κράτους μέλους της Ευρωπαϊκής Ένωσης και να απολαύουν των πολιτικών δικαιωμάτων τους στο ακέραιο·

| — | να διαθέτουν αναγνωρισμένο κύρος και πείρα σε τραπεζικά και χρηματοπιστωτικά θέματα, ιδίως σημαντική επαγγελματική πείρα σε θέματα χρηματοπιστωτικής εποπτείας ή/και μακροπροληπτικής επίβλεψης· |
| --- | --- |

—

να διαθέτουν αναγνωρισμένο κύρος και πείρα σε τραπεζικά και χρηματοπιστωτικά θέματα, ιδίως σημαντική επαγγελματική πείρα σε θέματα χρηματοπιστωτικής εποπτείας ή/και μακροπροληπτικής επίβλεψης·

| — | να διαθέτουν εκτενή πείρα στην καθοδήγηση και ανάπτυξη ομάδων διευθυντικών στελεχών, συνδυαζόμενη με σαφές ιστορικό επιτευγμάτων σε στρατηγικό και λειτουργικό επίπεδο· |
| --- | --- |

—

να διαθέτουν εκτενή πείρα στην καθοδήγηση και ανάπτυξη ομάδων διευθυντικών στελεχών, συνδυαζόμενη με σαφές ιστορικό επιτευγμάτων σε στρατηγικό και λειτουργικό επίπεδο·

| — | να διαθέτουν σημαντική πείρα στην ανάληψη διευθυντικών ρόλων, με επιτυχημένη καθοδήγηση και διαχείριση ομάδων υπαλλήλων με υψηλά προσόντα, κατά προτίμηση σε πολυγλωσσικό και πολυπολιτισμικό πλαίσιο· |
| --- | --- |

—

να διαθέτουν σημαντική πείρα στην ανάληψη διευθυντικών ρόλων, με επιτυχημένη καθοδήγηση και διαχείριση ομάδων υπαλλήλων με υψηλά προσόντα, κατά προτίμηση σε πολυγλωσσικό και πολυπολιτισμικό πλαίσιο·

| — | να διαθέτουν προχωρημένο επίπεδο γνώσης της αγγλικής γλώσσας και ενδιάμεσο επίπεδο γνώσης τουλάχιστον μίας επιπλέον επίσημης γλώσσας της ΕΕ· |
| --- | --- |

—

να διαθέτουν προχωρημένο επίπεδο γνώσης της αγγλικής γλώσσας και ενδιάμεσο επίπεδο γνώσης τουλάχιστον μίας επιπλέον επίσημης γλώσσας της ΕΕ·

| — | να μην είναι μέλη του Διοικητικού Συμβουλίου της ΕΚΤ. |
| --- | --- |

—

να μην είναι μέλη του Διοικητικού Συμβουλίου της ΕΚΤ.

Ιδανικά, οι υποψήφιοι ενδείκνυται να διαθέτουν επιπλέον:

| — | εμπεριστατωμένη γνώση των θεσμικών οργάνων και των διαδικασιών λήψης αποφάσεων της ΕΕ, καθώς και άλλων ευρωπαϊκών και διεθνών διαδικασιών συναφών με τις εργασίες της ΕΚΤ· |
| --- | --- |

—

εμπεριστατωμένη γνώση των θεσμικών οργάνων και των διαδικασιών λήψης αποφάσεων της ΕΕ, καθώς και άλλων ευρωπαϊκών και διεθνών διαδικασιών συναφών με τις εργασίες της ΕΚΤ·

| — | εμπεριστατωμένη γνώση των καθηκόντων και της λειτουργίας της ΕΚΤ· |
| --- | --- |

—

εμπεριστατωμένη γνώση των καθηκόντων και της λειτουργίας της ΕΚΤ·

| — | πείρα στην προεδρία επιτροπών/ομάδων υψηλού επιπέδου, κατά προτίμηση σε διεθνές περιβάλλον· |
| --- | --- |

—

πείρα στην προεδρία επιτροπών/ομάδων υψηλού επιπέδου, κατά προτίμηση σε διεθνές περιβάλλον·

| — | εξαιρετικές επικοινωνιακές, διαπροσωπικές και διαπραγματευτικές δεξιότητες και δεξιότητες στην άσκηση επιρροής, συνδυαζόμενες με την ικανότητα οικοδόμησης επαγγελματικών σχέσεων εμπιστοσύνης με ενδιαφερόμενους φορείς εντός και εκτός ΕΕ· |
| --- | --- |

—

εξαιρετικές επικοινωνιακές, διαπροσωπικές και διαπραγματευτικές δεξιότητες και δεξιότητες στην άσκηση επιρροής, συνδυαζόμενες με την ικανότητα οικοδόμησης επαγγελματικών σχέσεων εμπιστοσύνης με ενδιαφερόμενους φορείς εντός και εκτός ΕΕ·

| — | ενδιάμεσο επίπεδο γνώσης άλλων γλωσσών της ΕΕ. |
| --- | --- |

—

ενδιάμεσο επίπεδο γνώσης άλλων γλωσσών της ΕΕ.

4.   Όροι απασχόλησης

Οι προϋποθέσεις και όροι απασχόλησης του/της Προέδρου του Εποπτικού Συμβουλίου, και ιδίως οι αποδοχές, τα συνταξιοδοτικά δικαιώματα και τα λοιπά δικαιώματα κοινωνικής ασφάλισης, αποτελούν αντικείμενο σύμβασης με την ΕΚΤ και καθορίζονται από το Διοικητικό Συμβούλιο της ΕΚΤ.

Η θητεία θα είναι πενταετής μη ανανεώσιμη.

Τόπος εργασίας θα είναι η Φρανκφούρτη (Γερμανία), όπου εδρεύει η ΕΚΤ.

5.   Ανεξαρτησία και πρότυπα δεοντολογίας

Ο/Η Πρόεδρος πρέπει να ενεργεί ανεξάρτητα και αντικειμενικά με γνώμονα το συμφέρον της ΕΕ συνολικά, χωρίς να ζητεί ή να δέχεται εντολές από όργανα ή οργανισμούς της ΕΕ, κυβερνήσεις κρατών μελών ή άλλους δημόσιους ή ιδιωτικούς φορείς.

Η θέση του/της Προέδρου θα είναι πλήρους απασχόλησης και, ως εκ τούτου, ασυμβίβαστη με οποιαδήποτε απασχόληση σε εθνικές αρμόδιες αρχές.

Ο/Η Πρόεδρος οφείλει να συμμορφώνεται με ύψιστα πρότυπα δεοντολογίας που αποτυπώνουν την ευθύνη του/της για τη διαφύλαξη της ακεραιότητας και του κύρους της ΕΚΤ και του ΕΕΜ. Ιδίως, θα διέπεται από διατάξεις περί επαγγελματικού απορρήτου και μετά από την αποχώρησή του/της από τη συγκεκριμένη θέση θα υπόκειται σε περιορισμούς με σκοπό την προληπτική αξιολόγηση και αποτροπή πιθανών συγκρούσεων συμφερόντων προερχόμενων από τη σύσταση νέας σχέσης απασχόλησης εντός της διετίας που έπεται της λήξης της θητείας του/της («cooling-off periods»).

6.   Επιλογή και διορισμός

Η διαδικασία επιλογής και διορισμού του/της Προέδρου θα διεξαχθεί σύμφωνα με τις απαιτήσεις που προβλέπει ο κανονισμός ΕΕΜ και τις προαναφερθείσες υποχρεώσεις λογοδοσίας έναντι του Ευρωπαϊκού Κοινοβουλίου και του Συμβουλίου ΕΕ. Η διαδικασία θα περιλαμβάνει τα ακόλουθα στάδια:

1)   Προεπιλογή

Το Διοικητικό Συμβούλιο της ΕΚΤ θα συστήσει επιτροπή προεπιλογής για την αξιολόγηση των αιτήσεων βάσει των κριτηρίων της παρούσας προκήρυξης. Κατόπιν αξιολόγησης των αιτήσεων η επιτροπή προεπιλογής θα διεξαγάγει συνεντεύξεις με τους/τις καταλληλότερους/ες εκ των υποψηφίων, οι ηγετικές ικανότητες των οποίων θα αξιολογηθούν από εξωτερικό φορέα. Η επιτροπή προεπιλογής θα υποβάλει προς εξέταση στο Διοικητικό Συμβούλιο της ΕΚΤ κατάλογο προεπιλεγμένων κατάλληλων υποψηφίων και σχετική έκθεση αξιολόγησης.

2)   Ενημέρωση του Ευρωπαϊκού Κοινοβουλίου και του Συμβουλίου ΕΕ

Η ΕΚΤ θα ενημερώσει την αρμόδια επιτροπή του Ευρωπαϊκού Κοινοβουλίου και το Συμβούλιο ΕΕ για τη σύνθεση της δεξαμενής υποψηφίων για την υπό προκήρυξη θέση (αριθμός αιτήσεων, συνδυασμός επαγγελματικών προσόντων, αναλογία φύλων και εθνικοτήτων κ.λπ.), στα οποία θα υποβάλει τον κατάλογο των προεπιλεγμένων υποψηφίων κατόπιν έγκρισής του από το Διοικητικό Συμβούλιο της ΕΚΤ. Ο εν λόγω κατάλογος θα υποβληθεί και στο Εποπτικό Συμβούλιο.

3)   Πρόταση του Διοικητικού Συμβουλίου της ΕΚΤ και έγκριση του Ευρωπαϊκού Κοινοβουλίου

Κατόπιν ακρόασης του Εποπτικού Συμβουλίου, το Διοικητικό Συμβούλιο της ΕΚΤ θα υποβάλει γραπτώς στο Ευρωπαϊκό Κοινοβούλιο προς έγκριση αιτιολογημένη πρόταση διορισμού προσώπου από τον κατάλογο προεπιλεγμένων υποψηφίων της επιτροπής προεπιλογής στην υπό προκήρυξη θέση.

4)   Διορισμός από το Συμβούλιο ΕΕ

Κατόπιν έγκρισης της πρότασης του Διοικητικού Συμβουλίου της ΕΚΤ από το Ευρωπαϊκό Κοινοβούλιο, το Συμβούλιο ΕΕ θα εκδώσει εκτελεστική απόφαση για τον διορισμό του/της Προέδρου. Το Συμβούλιο ΕΕ θα αποφασίσει με ειδική πλειοψηφία, χωρίς να λάβει υπόψη τις ψήφους των μελών του που δεν προέρχονται από συμμετέχοντα κράτη μέλη.

7.   Διαδικασία υποβολής αιτήσεων

Οι υποψήφιοι πρέπει να αποστείλουν τις αιτήσεις τους με συστημένη ταχυδρομική επιστολή ή μέσω ιδιωτικής εταιρείας ταχυμεταφορών το αργότερο την 24η Αυγούστου 2018 (ημερομηνία σφραγίδας ταχυδρομείου ή εταιρείας ταχυμεταφορών) στην ακόλουθη διεύθυνση:

| | European Central Bank |
| --- | --- |
| President’s office |
| Sonnemannstraße 20 |
| 60314 Frankfurt |
| Germany |

European Central Bank

President’s office

Sonnemannstraße 20

60314 Frankfurt

Germany

Η ΕΚΤ επιφυλάσσεται του δικαιώματος να παρατείνει την προθεσμία υποβολής αιτήσεων για την παρούσα προκήρυξη, δημοσιεύοντας νέα καταληκτική ημερομηνία.

8.   Προστασία των δεδομένων προσωπικού χαρακτήρα

Η ΕΚΤ θα επεξεργαστεί όλες τις πληροφορίες προσωπικού χαρακτήρα των υποψηφίων σύμφωνα με τη νομοθεσία της ΕΕ περί προστασίας δεδομένων προσωπικού χαρακτήρα (1).

Η ΕΚΤ ελέγχει την επεξεργασία των δεδομένων προσωπικού χαρακτήρα που αφορούν τη διαδικασία επιλογής βάσει της παρούσας προκήρυξης. Με την επεξεργασία των δεδομένων είναι επιφορτισμένος ο Γενικός Διευθυντής Ανθρώπινου Δυναμικού της ΕΚΤ.

Σκοπός της επεξεργασίας των δεδομένων είναι η οργάνωση της επιλογής και του διορισμού του/της Προέδρου του Εποπτικού Συμβουλίου. Η επεξεργασία του συνόλου των δεδομένων αυτών αφορά αποκλειστικά τον συγκεκριμένο σκοπό.

Η συλλογή και η επεξεργασία των δεδομένων προσωπικού χαρακτήρα διενεργούνται σύμφωνα με το άρθρο 5 στοιχείο α) του κανονισμού (ΕΚ) αριθ. 45/2001 και το άρθρο 26 παράγραφος 3 του κανονισμού ΕΕΜ.

Παραλήπτες των δεδομένων προσωπικού χαρακτήρα των υποψηφίων είναι τα μέλη της επιτροπής προεπιλογής, καθώς και τα μέλη του Διοικητικού Συμβουλίου της ΕΚΤ. Τα δεδομένα προσωπικού χαρακτήρα των υποψηφίων που θα περιληφθούν στον κατάλογο προεπιλεγμένων υποψηφίων θα διαβιβαστούν στην αρμόδια επιτροπή του Ευρωπαϊκού Κοινοβουλίου και στο Συμβούλιο ΕΕ, που επίσης διέπονται από τις διατάξεις του κανονισμού (ΕΚ) αριθ. 45/2001. Επιπλέον, η ΕΚΤ θα διαβιβάσει σχετικά δεδομένα προσωπικού χαρακτήρα στην εξωτερική εταιρεία PwC EU Services EESV, Brussels, Belgium, η οποία διενεργεί χωριστή αξιολόγηση των ηγετικών ικανοτήτων των υποψηφίων και διέπεται από αυστηρά πρότυπα εμπιστευτικότητας και προστασίας δεδομένων.

Η ΕΚΤ μπορεί να φυλάξει τα δεδομένα του επιτυχόντος/της επιτυχούσας υποψηφίου για χρονικό διάστημα πέντε ετών: α) από τη λήξη της θητείας του/της ή β) από την ημερομηνία καταβολής της τελευταίας συνταξιοδοτικής παροχής του/της. Εν συνεχεία τα δεδομένα θα διαγραφούν καταλλήλως. Τα δεδομένα των μη επιτυχόντων/επιτυχουσών υποψηφίων θα φυλαχθούν για χρονικό διάστημα δύο ετών από την ολοκλήρωση της διαδικασίας επιλογής και εν συνεχεία θα διαγραφούν. Σε περίπτωση νομικών διαφορών τα προαναφερθέντα χρονικά διαστήματα θα παραταθούν για δυο έτη από την ολοκλήρωση όλων των συναφών διαδικασιών.

Οι υποψήφιοι έχουν δικαίωμα πρόσβασης, περιορισμού ή άρνησης της επεξεργασίας των δεδομένων τους και διόρθωσης των στοιχείων ταυτοποίησής τους και, υπό όρους, δικαίωμα διαγραφής αποθηκευμένων δεδομένων που τους/τις αφορούν. Ωστόσο, στοιχεία που καταδεικνύουν ότι οι υποψήφιοι πληρούν τα κριτήρια επιλογής δεν μπορούν να ενημερωθούν ή να διορθωθούν μετά την εκπνοή της προθεσμίας υποβολής αιτήσεων της παρούσας προκήρυξης, προκειμένου να διασφαλιστεί η τήρηση των αρχών της ίσης πρόσβασης και της μη διακριτικής μεταχείρισης των υποψηφίων, καθώς και η αρτιότητα, διαφάνεια και δίκαιη μεταχείρισή τους.

Οι υποψήφιοι έχουν δικαίωμα πρόσβασης στα στοιχεία αξιολόγησής τους καθ’ όλη τη διάρκεια της διαδικασίας. Για τη διαφύλαξη της εμπιστευτικότητας των διαβουλεύσεων και της λήψης απόφασης από την επιτροπή προεπιλογής και από το Διοικητικό Συμβούλιο, καθώς και για την προστασία των δικαιωμάτων και ελευθεριών των λοιπών υποψηφίων, η πρόσβαση των υποψηφίων περιορίζεται στα στοιχεία που υποβάλλουν οι ίδιοι/ίδιες, καθώς και στα μέρη της αξιολόγησης που τους/τις αφορούν.

Οι υποψήφιοι μπορούν να ασκούν τα δικαιώματά τους επικοινωνώντας με τον Γενικό Διευθυντή Ανθρώπινου Δυναμικού της ΕΚΤ (OfficeDGHSeniorMgt@ecb.europa.eu). Για θέματα που αφορούν την προστασία δεδομένων μπορούν να επικοινωνούν με τον υπεύθυνο προστασίας δεδομένων της ΕΚΤ (dpo@ecb.europa.eu).

Οι υποψήφιοι έχουν δικαίωμα προσφυγής στον Ευρωπαίο Επόπτη Προστασίας Δεδομένων (www.edps.europa.eu) ανά πάσα στιγμή αναφορικά με την επεξεργασία των δεδομένων προσωπικού χαρακτήρα τους.

---

(1)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών και απόφαση της Ευρωπαϊκής Κεντρικής Τράπεζας, της 17ης Απριλίου 2007, για τη θέσπιση διατάξεων εφαρμογής σχετικά με την προστασία δεδομένων στην Ευρωπαϊκή Κεντρική Τράπεζα (ΕΚΤ/2007/1).

---